62020TO0146(01)_INF
Διάταξη του Γενικού Δικαστηρίου (όγδοο τμήμα) της 28ης Ιουλίου 2021 –Csordas κ.λπ. κατά Επιτροπής
(Υπόθεση T‑146/20)
«Προσφυγή ακυρώσεως – Υπαλληλική υπόθεση – Υπάλληλοι – Νομότυπος χαρακτήρας των εκλογών για την ανάδειξη του τοπικού τμήματος Λουξεμβούργου της επιτροπής προσωπικού της Ευρωπαϊκής Επιτροπής – Εκλογικός συνδυασμός στον οποίο συμμετείχαν έξι συνδικαλιστικές ή επαγγελματικές οργανώσεις – Υποχρέωση ελέγχου την οποία υπέχει το θεσμικό όργανο – Προσφυγή προδήλως νόμω αβάσιμη»
1.
Υπαλληλικές προσφυγές – Επιτροπή προσωπικού – Εκλογές – Αρμοδιότητα του δικαιοδοτικού οργάνου της Ένωσης – Όρια
(Άρθρο 270 ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 41-47)
2.
Υπάλληλοι – Εκπροσώπηση – Επιτροπή προσωπικού – Εκλογές – Νομότυπος χαρακτήρας – Υποχρέωση των θεσμικών οργάνων να διασφαλίζουν τον νομότυπο χαρακτήρα των εκλογικών διαδικασιών – Περιεχόμενο
(Κανονισμός Υπηρεσιακής Καταστάσεως των υπαλλήλων, άρθρα 9 § 2, 90 και 91)
(βλ. σκέψεις 56, 57, 61-67)
3.
Υπάλληλοι – Εκπροσώπηση – Επιτροπή προσωπικού – Εκλογές – Επιτροπή προσωπικού της Ευρωπαϊκής Επιτροπής στο Λουξεμβούργο – Εκλογικός συνδυασμός στον οποίο συμμετείχαν πλείονες συνδικαλιστικές ή επαγγελματικές οργανώσεις – Μη επισήμανση της οργανώσεως στην οποία ανήκε κάθε υποψήφιος – Παραβίαση της αρχής της εκ μέρους του εκλογέα ελεύθερης επιλογής κατά την ψηφοφορία – Δεν υφίσταται
(Κανονισμός Υπηρεσιακής Καταστάσεως των υπαλλήλων, άρθρα 9 §§ 2 και 3, και 24β, καθώς και παράρτημα II, άρθρο 1, εδ. 4)
(βλ. σκέψεις 76, 77, 84-88)
4.
Υπάλληλοι – Εκπροσώπηση – Επιτροπή προσωπικού – Εκλογές – Επιτροπή προσωπικού της Ευρωπαϊκής Επιτροπής στο Λουξεμβούργο – Εκλογικός συνδυασμός στον οποίο συμμετείχαν πλείονες συνδικαλιστικές ή επαγγελματικές οργανώσεις – Υποχρέωση διασφαλίσεως του αναλογικού χαρακτήρα του αριθμού των υποψηφίων που ανήκουν στις εν λόγω οργανώσεις προς τα ποσοστά κατανομής της αντιπροσωπευτικότητας που είχαν συμφωνήσει μεταξύ τους – Δεν υφίσταται
(Κανονισμός Υπηρεσιακής Καταστάσεως των υπαλλήλων, άρθρο 24β)
(βλ. σκέψεις 107-109)
Αντικείμενο
Προσφυγή ασκηθείσα δυνάμει του άρθρου 270 ΣΛΕΕ με αιτήματα, πρώτον, την ακύρωση ή τη διαπίστωση του παράνομου χαρακτήρα της παραλείψεως της Επιτροπής να προλάβει ή να ελέγξει πλείονες πράξεις ή παραλείψεις συνδεόμενες με τις εκλογές για την ανάδειξη του τοπικού τμήματος Λουξεμβούργου της επιτροπής προσωπικού της Ευρωπαϊκής Επιτροπής του Νοεμβρίου 2019, δεύτερον, την ακύρωση της αποφάσεως της Επιτροπής της 28ης Νοεμβρίου 2019, περί υπολογισμού του βαθμού αντιπροσωπευτικότητας των εντός αυτής συνδικαλιστικών ή επαγγελματικών οργανώσεων, και, τρίτον, την ακύρωση κάθε αποφάσεως περί χορηγήσεως επιπλέον πόρων στις συνδικαλιστικές ή επαγγελματικές οργανώσεις που υπέγραψαν τη συμφωνία περί αντιπροσωπευτικότητας της 14ης Οκτωβρίου 2019, πέραν των πόρων που διέθεταν βάσει της αντιπροσωπευτικότητας την οποία είχε αναγνωρισθεί ότι είχαν κατόπιν των εκλογών του 2016 για την ανάδειξη του τοπικού τμήματος Λουξεμβούργου της επιτροπής προσωπικού.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή.
2)
Καταδικάζει τους προσφεύγοντες στα δικαστικά έξοδα, περιλαμβανομένων των σχετικών με τη διαδικασία ασφαλιστικών μέτρων.